
Grozījumi Ministru kabineta 2020. gada 19. marta noteikumos Nr. 149 "Noteikumi par apgrozāmo līdzekļu aizdevumiem saimnieciskās darbības veicējiem, kuru darbību ietekmējusi Covid-19 izplatība"

	1.
	Noteikumu konsolidētā versija
29. Ja tiek pārkāpti Komisijas regulas Nr.2023/2831 nosacījumi, atbalsta saņēmējam ir pienākums atmaksāt atmaksāt sabiedrībai "Altum" projekta ietvaros saņemto nelikumīgo de minimis atbalstu kopā ar procentiem no līdzekļiem kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Iebildums
Vēršam uzmanību, ka sākotnējā šo noteikumu 29.punkta redakcija paredz nelikumīga atbalsta atgūšanu, ja tiek pārkāpti Komisijas lēmuma nosacījumi. Ar šobrīd veiktajiem labojumiem 29.punktā tiek dublēta norma par de minimis atgūšanu, kas ietverta šo noteikumu 30.punktā. Ņemot vērā minēto lūdzam saglabāt šo noteikumu 29.punktu šādā redakcijā. 
Piedāvātā redakcija
Ja tiek pārkāptas šajos noteikumos minētās saskaņā ar Eiropas Komisijas lēmumu noteiktās komercdarbības atbalsta kontroles normas, atbalsta saņēmējam ir pienākums atmaksāt sabiedrībai "Altum" projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.
	Gunita Galauska (FM)

	2.
	Noteikumu konsolidētā versija
25. Šo noteikumu 5.2. apakšpunktā minētajam atbalsta veidam sabiedrības "Altum" lēmuma par de minimis atbalsta piešķiršanu piešķir saskaņa ar Komisijas regulu Nr. ​2023/2831, tā atbilstību minētās regulas nosacījumiem vērtē uz atbalsta piešķiršanas brīdi.
	Priekšlikums
Ņemot vērā, ka de minimis atbalsta piešķiršanas gadījumā būtisks ir juridiski saistošs de minimis atbalsta piešķiršanas brīdis, lūdzam precizēt noteikumu 25.punkta sākuma daļu tā, lai ir skaidrs, ka šo noteikumu 5.2. apakšpunktā minētajam atbalsta veidam sabiedrības "Altum" lēmuma par de minimis atbalsta piešķiršanu pieņemšanas datums uzskatāms par de minimis atbalsta piešķiršanas datumu, piemēram, šādā redakcijā:
 
Piedāvātā redakcija
Šo noteikumu 5.2. apakšpunktā minētajam atbalsta veidam sabiedrības "Altum" lēmuma par de minimis atbalsta piešķiršanu pieņemšanas datums uzskatāms par de minimis atbalsta piešķiršanas datumu. Sabiedrības "Altum" pretendenta atbilstību minētās regulas nosacījumiem vērtē uz atbalsta piešķiršanas brīdi.
	Gunita Galauska (FM)



